Lav et referat af nedenstående tekst:

Tekst:
Lørdag aften var Birthe Kjær og Dodo and The Dodos på hovedscenen ved Tall Ships Races i Aalborg, og stemningen var hele aftenen igennem god. Der blev langet fadøl i tusindvis over disken i de mange barer, og Nordjyllands Politi har søndag eftermiddag også flere alkoholrelaterede hændelser at fortælle om. - Der var helt overordnet god ro og orden, men fordi der var mange mennesker, og måske også fordi det var lørdag, var der nogle alkoholrelaterede hændelser, fortæller politiets indsatsledes i forbindelse med Tall Ships Races Jesper Green. - Der var en beruset mand, som simpelthen ikke kunne tage vare på sig selv, så han kom ind på gården for at sove den ud. - Og så var der, i forbindelse med noget tumult, en mand der gjorde udfald mod en kollega og ramte ham. Han blev sigtet efter straffelovens paragraf 119 om vold mod tjenestemand. - Ved samme hændelse var der faktisk en ung kvinde, der i flere omgange blandede sig i vores politiforretning. Hun blev sigtet for overtrædelse af ordensbekendtgørelsen. Derudover var der fire unge mennesker, der var kravlet op i en bygning op havnefronten, der er under renovering. - Dem fik vi eskorteret ned, og de blev også sigtet for overtrædelse af ordensbekendtgørelsen.

Referat:
Nordjyllands Politi havde en rolig lørdag aften til Tall Ships Races, men anholdt alligevel tre personer.